Hugo dux Burgundie uniuersis presentes litteras inspecturis salutem. Nouerit uniuersitas vestra quod dominus Johannes de Tenisseio miles, in nostra presentia constitutus, quicquid tenebat et habebat ad vitam suam in feodum de ecclesia beati Stephani diuionensis apud villam que dicitur Cortalnon et in finagiis et pertinentiis eiusdem villæ tam hominibus, mansis, redditibus quam aliis comodis uniuersis totum quittauit dicte ecclesie beati Stephani in manu P... abbatis eiusdem ecclesiæ habendum decetero et pacifice possidendum; et de hoc se deuestiens dictum abbatem nomine ecclesie inuestiuit preterea, quictauit similiter dictus Johannes et concessit in perpetuum dicte ecclesie quicquid dominus Girardus Rusus, miles, frater suus detinet apud Cotarnoul cum illud sit sicut dicit idem Johannes de feodo predicto nec illud tenet de voluntate sua nec pro escambio seu portione hereditatis fraterna vel alia qualibet causa eidem Girardo assignauit. In cuius rei testimonium presentes litteras ad instanciam dicti Johannis sigilli nostri munimine roborauimus. Actum anno Domini M°. CC°. trigesimo tercio, mense septembris.